Davis Kelvin: Maori Purposes Bill — Procedure Second Reading 
Text is incorporated into the Bound Volume 
Davis Kelvin: Maori Purposes Bill — Procedure Second Reading 
[Sitting date: 13 September 2011. Volume:675;Page:21261. Text is incorporated into the Bound Volume.] 
KELVIN DAVIS (Labour) 
: 
 Tena koe Mr Deputy Speaker. Tera tetahi korero kua rongo ahau i runga i nga marae o te nota e mama noa iho nga korero o te kaikorero mutunga ara te tautoko noa iho i nga korero kua puta i mua ake i a ia. Na reira ko wai ahau hei whakahe i nga korero o oku tuakana ra te Honore Shane Jones raua ko te Honore Mita Ririnui engari e kore au e ahei kia tu ki konei ki te kore whakaiti i wena o nga korero heahea o tera o nga koroke a Paul Quinn: wana korero porangi e pa ana ki nga mahi kua mahingia e ratou ara te Ropu Nahinara me te whakapae ano hoki na te Minita nana i tu hei whakamaramatia nga ahuatanga e pa ana ki tenei pire. Nana i ki e whakapau kaha ana ratou o tera taha ki te hapai i nga ahuatanga e pa ana ki te iwi Maori engari kite ana matou i roto i nga niupepa ia ra kei runga i te pouaka whakaata ia ra nga raruraru e pangia nei i a tatou rangatahi Maori e kore mahi ana e kore whiwhi ana i nga tohu matauranga wera ahuatanga. Na reira e whakaaro ana ahau kei hea nga hua i korerohia e ratou mo to tatou iwi Maori? Ahakoa tua atu i tena e tautoko ana matou te Ropu Reipa i tenei pire me nga ahuatanga kei roto.  
Kua papouri ahau i te rangona i nga korero a te Honore Tau Henare mai i te timatanga o tenei pire kua mate tetahi o nga morehu o te whanau o nga uri o Pukepuke Tangiora. Papouri ana ahau te rangona mai i te roanga o tenei pire kei to matou aroaro kei te aroaro o tenei Whare kua mate tetahi o ratou. Na reira e tika ana ma matou kia oti pai ai tenei kaupapa hei mua i te matenga o te mea morehu rawa atu. Na reira mihi kau ana ki taua whanau i a ratou e tatari ana mo tenei kaupapa kia ’hakatutuki pai ara mo ratou kua ’hakaingoatia i roto i te pepa ohaki o Pukepuke Tangiora mo ona moemoea mo ona wawata mo ana uri kia ’haka tutuki pai ai.  
Tika ana hoki e tautoko ana matou i te pire e pa ana ki nga ika ara mo nga rawa me nga iwi kia hokona atu ki waenganui i a ratou ano e pai ana tena i te mea ki te kore ratou e taea te hokohoko nga rawa ki waenganui i a ratou ano tera pea kei ngaro atu o ratou rawa ki tetahi kamupene tetahi iwi ke; ki ahau nei e pai ana ratou i naianei kia u ki to ratou ake tino rangatiratanga kei waenganui i a ratou ano.  
Me tera o nga wahanga e pa ana ki nga poari e tika ana mo nga poari kia haere ki to ratou ake iwi kia kore ratou e ripoata ake ra ki te Minita engari ki te whanau ki o ratou whanaunga e tika mo tena kaupapa kia whakamanahia ai. Me tera ahuatanga ano hoki mo ratou kia whakatu i tetahi hui a-tau ia tau me tetahi purongo a-tau me te whakamaramatia hoki te putea mo to ratou poari. Wera ahuatanga katoa 
e tautokongia ana e matou o te Ropu Reipa engari e kore au e taea te tu ki te kore e whakautua i nga porangitanga o tera taha e pa ana ki o ratou pohehetanga e hapai ana ratou i te iwi Maori.  
Hei korero mutunga maku me mihi kau atu hoki hau ki tera o nga kuia o tenei Whare kua huri ki tua i te arai ara te Honore Whetu Tirikatene-Sullivan nana nei i tuhi mai ki ahau i muri i te panuitanga tuatahi o tenei pire e meatia ana i te mahi ia i te taha o te whanau o Pukepuke Tangiora na reira e papouri ana ahau kore ia kei konei a-tinana hei kite i te mutunga o tenei pire. Engari mohio ana tatou katoa o te iwi Maori kei konei ia a-wairua hei kite i tenei ahuatanga. Na reira ka nui nei oku. Kia ora. 
[ 
Greetings Mr Deputy Speaker. There is a saying on the marae of the far north that what the final speaker has to say is really quite easy in that all he or she has to do is to merely endorse what others have previously said. So who am I to oppose the sentiments of my elder colleagues the Hon Shane Jones and the Hon Mita Ririnui? However I cannot stand here without rebutting the foolish remarks by that extraordinary gentleman Paul Quinn: his crazy statements about what the National Government has accomplished and asserting as well that the Minister rose to explain the functions of this bill. He said that on that side members are working very hard to raise issues of concern to the Maori people yet the problems affecting our young Maori who are unemployed and without qualifications all those kinds of things are seen every day in the newspapers and on television. So I am thinking to myself where then are the outcomes for our Maori people that they are referring to? Notwithstanding that we in the Labour Party support this bill and what it contains.  
I was saddened to hear in the Hon Tau Henare’s address that a surviving member of a family belonging to one of Pukepuke Tangiora’s relatives died after this bill began its process. I am saddened by the fact that one should die while this bill has been before us and the House for such a long time. The right thing for us to do for the family is to ensure that this matter is well and truly resolved before the very last survivor passes away. My fond regards go to that family as they wait for this matter to be settled properly and go particularly to those named in Pukepuke Tangiora’s will in respect of her dreams and aspirations for her descendants.  
It is absolutely true as well that we support this bill in regard to fisheries and in particular the ability for tribes to be able to trade such resources amongst themselves. That is a good thing because if they are not able to trade with each other then it is more than likely that they will lose their resources to another company or tribe instead. For me personally the resources are safe now that the tribes retain the right to exercise their autonomy amongst themselves.  
In regard to the part relating to boards it is only right that they should go to their own tribe family or proper relatives to have a matter validated instead of reporting to a Minister. This includes holding annual meetings and presenting annual reports and financial statements about the board. We in the Labour Party support all of those situations but I will not rise without responding to crazy statements by members on the other side of the House about their assumptions that they are uplifting the Maori people by meeting their needs.  
In conclusion I pay a special acknowledgment to an esteemed elderly woman of this House the Hon Whetu Tirikatene-Sullivan who has passed beyond the veil. She wrote to me after the first reading of this bill to say she was working with the family of Pukepuke Tangiora so I am saddened by the fact that she is not here in person to see the completion of this bill. But all of us in Maoridom know that she is here in spirit to witness it. That is enough from me. Thank you. 
]